
ΠΕΡΙΕΧΟΜΕΝΑ 


Αυτοδίκαιη σύσταση κατά ειδικότητα προσωπικού του· Δή¬ 
μου Πειραιά.16 

Έγκριση προσωρινής πρόσληψης προσωπικού στο Γενικό 
Νοσοκομείο Γιαννιτσών...-/Π 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση περαιτέρω αρμοδιοτήτων από τον Αρχηγό Γε- , , 

νικου Επιτελείου Αεροπορίας. ...1 Συγκρότηση Επιτροπής^ Καθορισμού Ιατρικών Αμοιβών 

Καθορισμός αποζ/σης διδακτικού προσωπικού του εδνικου 
Κέντρου Δημόσιας Διοίκησης. 2 


της Διοίκησης του Ι.Κ.Α. 


18 


Αποδοχές Γενικών Γραμματέων Υπουργείων και Νομαρ¬ 

χών. ... ... ··· ···. ... ...... ··· - ® 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Παροχή της εγγύησης του Δημοσίου προς την Εδνικη 
Τράπεζα της Ελλάδος για τη χορήγηση δανείου ποσού 
3ρχ. 15.000 εκατ. στο Ίδρυμα Κοινών. Ασφαλίσεων 

(Ι.ΚΑ.). ... ... .... 4 

Προσαρμογή Κλάδων και.-δόσεων τακτικού προσωπικού- του 

, Ταμείου. Εχιικωρ&κήις Ασφάλισης Αρτοποιών με δι-ατα- 
'ξ,ε'ΐς ταυ Π ; ρ©σον ταλογ ίου—Κλαδολογίοΐυ.5 

Τροποποίηση της Α3γ/Φ. 15/3608/18.3.85 απόφασης του 
Υπουργού Υγείας. Πρόνοιας και Κοινωνικών Ασφαλί¬ 
σεων. ® 

Συγκρότηση διοικητικού .-ιίομ,έα κφίωϊταβάδμιας και ©είοτερο- 
βάδμιας εκπαίδευσης καί σύσπαση 1 δέσης Ειδικού Γραχ- 
μαιτόα στο Υπουργείο -ΕδίΛΐκής Παιδείας και Θρησκευ¬ 
μάτων. ^ 

Σύστασή προσωρινής δίεσής Εργατοτεχνίήαύ Προσωπικού- 
.στο Υπουργείο Πολιτισμού, μ» το Ν. 1476/84. .. 8 

Χρηματοδότηση Δήμου Αδηναίων. ...'.. .· · 6 

Χορήγηση έκτακτης οικονομικής ενίσχυσης στους άνεργους 
της επιχ/οης ΕΞΤΡΑΛΟΥΜΙΝ ΑΈ.10 

Χορήγηρη έκτακτης οικονομικής ενίσχυσης στους άνεργους 
'της ειπιχ/σης ΕΤΑΡ Τεχνική Εταιρεία Α.Ε.11 

Χορήγηση έκτακτης οικονομικής ενίσχυίσης στους άνεργους 
της Επιχ/σης ΒΕΣίΟ. .. 12 

Έγκριση προσωρινής πρόσληψης προσωπικού στο Θεραπευ¬ 
τήριο Χρονιών Παδήσεων Δράμας. -.13 


Αριδ. Φ. 514/100/ΑΔ. 450090 (1) 

Μεταβίβαση περαιτέρω αρμοδιοτήτων από τον Αρχηγό 
Γενικού Επιτελείου Αεροπορίας. 

Ο ΑΡΧΗΓΟΣ ΓΕΝΙΚΟΥ ΕΠΙΤΕΛΕΙΟΥ ΑΕΡΟΠΟΡΙΑΣ 

Έχοντας υπόψη : 

α) Τη διάταξη του άρθρου 7 του Νόμου 660 «Περί 
Υπουργείου Εθνικής Άμυνας». 

■ β) Τις διατάξεις του υπ’ αριθ.. 178/19.2.77 Προεδρικού 
Διατάγματος «περί Κανονισμού Πειθαρχίας της Ελληνικής 
Αεροπορίας». 

γ) Τη διάταξη της παραγράφου 4 του άρθρου 16 του υπ’ 
αριθ. 178/69 Ν.Δ. «περί Ιεραρχίας Προαγωγών και Τοπο¬ 
θετήσεων των Μον. Αξιωματικών των Ενόπλων Δυνάμεων», 
μεταβιβάζουμε στο Διευθυντή Β’ Κλάδου ΓΕΑ και στους 
οικείους Διευθυντές Σωμάτων τις αρμοδιότητες οι οποίες 
περιλαμβάνονται αναλυτικά στο συνημμένο παράρτημα. 

«Α». 

Σε περίπτωση απουσίας ή κωλύματος των οργάνων στα 
οποία μεταβιβάζονται οι υπόψη αρμοδιότητες, οι σχετικές 
πράξεις της Διοικήσεως θα υπογράφονται από τους έχοντες, 
βάσει της κειμένης νομοθεσίας το προς τούτο δικαίωμα. 

Από κοινοποιήσεως της παρούσας η υπ’ αριθ. Φ.514/100/ 
ΑΔ.446710/Σ.1715/14.7.85 ομοία απόφασή μας ανακαλεί¬ 
ται. 

Η παρούσα με το παράρτημα «Α» να δημοσιευθει στην 
Εφημερίδα της Κυβερνήσεως. 

Έναρξη ισχύος παρούσας από της δημοσιεύσεώς της.' 


Έκδεση εκτιμήσεως περιουσιακών στοιχείων της Ε. 

Π.Ε. ΜΥΛΟΙ ΜΕΓΊΣΤΗΣ..14 

Κατάρτιση Οργανισμού Εσωτερικής Υπηρεσίας του Κ.Α. 

Π.Η. Ερμούπολης..15 


Αθήνα, 1 Δεκεμβρίου 1986 

Ο Αρχηγός - 

Αντιπτέραρχος ΔΗΜΗΤΡΙΟΣ ΑΠΟΣΤΟΛΑΚΗΣ 






















8282 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ «Α» ΣΤΗΝ ΓΕΝΙΚΟ ΕΠΙΤΕνΥΕΙΟ 
ΥΠΆΡ.Φ.514/100/ΑΔ.450090/ ΑΕΡΟΠΟΡΙΑΣ 
1.12.86 ΚΛΑΔΟΣ Δ'-Δ/ΝΣΗ 

ΑΠΟΦΑΣΗ Α/ΓΕΑ Δ2/4β 

Αθήνα, 1 Δεκεμβρίου 1986 

ΠΙΝΑΚΑΣ ΑΡΜΟΔΙΟΤΗΤΩΝ ΑΡΧΗΓΟΥ ΓΕΑ 
ΠΟΥ ΜΕΤΑΒΙΒΑΖΟΝΤΑΙ ΣΕ ΚΑΤΩΤΕΡΑ ΟΡΓΑΝΑ 

Νομοθετική Δ/ξη Αρμοδιότητες Όργανο στο οποίο 

μεταβιβάζονται 

Άσκηση Πειθαρχι¬ 
κού Ελέγχου σε 
κατώτερους Αξιω¬ 
ματικούς. ΔΒ'Κ/ΓΕΑ 

Θέση στους ατομι¬ 
κούς φακέλους των 
Αξιωματικών των 
εγγράφων συστά¬ 
σεων που γίνονται 
σ’ αυτούς ύστερα 
από απόφαση των ΔΒ'Κ/ΓΕΑ- 
Συμβουλ. Κρίσεων ΔΝΤΕΣ ΣΩΜΑ¬ 
ΤΩΝ. 


Αριθ. 113615/8917 (2) 


Καθορισμός αποζημίωσης διδακτικού προσωπικού του 
Εθνικού Κέντρου Δημόσιας Διοίκησης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ & ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις του άρθρου 8 παρ. 4 του ν. 1388/83 
«Ίδρυση Εθνικού Κέντρου Δημόσιας Διοίκησης». 

2. Την αριθ. 13/41/13.1.1986 πράξη του Δ. Συμβουλίου 
του Εθνικού Κέντρου Δημ. Διοίκησης (ΕΚΔΔ) με την 
οποία προτείνεται η ωριαία αποζημίωση του διδακτικού 
προσωπικού και ο χρόνος καταβολής της. 

3. Απόσπασμα Πρακτικού του Δ. Συμβουλίου του Ε¬ 
θνικού Κέντρου Δημ. Διοίκησης (συνεδρίαση 24 της 21. 
10.86 Αποζ/ση κύριου και βοηθητικού διδακτικού προσω¬ 
πικού του ΕΚΔΔ). 

4. Το είδος και τις ώρες απασχόλησης του διδακτικού 
προσωπικού του Ε.Κ.Δ.Δ. σε συνδυασμό με τις απαιτήσεις 
των Εκπαιδευτικών Προγραμμάτων της Εθνικής Σχολής 
Δημ. Διοίκησης (Ε.Σ.Δ.Δ.) και του Ινστιτούτου Διαρκούς 
Επιμόρφωσης (ΙΔΕ). 

5. Το άρθρο 40 του ν. 849/1978 (ΦΕΚ 232/Α/1978), 

αποφασίζουμε : 

1. Εγκρίνουμε την αριθ. 13/41/13.1.1986 πράξη του 
Διοικητικού Συμβουλίου του Εθνικού Κέντρου Δημόσιας 
Διοίκησης με θέμα «Αποζ/ση διδακτικού προσωπικού της 
Ε.Σ.Δ.Δ.», της οποίας το περιεχόμενο μετά τη μερική 
τροποποίηση με το Απόσπασμα πρακτικού του Δ. Συμβου¬ 
λίου του Ε.Κ.Δ.Δ. (συνεδρίαση 24 της 21.10.86) έχει ως 
ακολούθως : 

2. Η αποζημίωση του διδακτικού προσωπικού της 
Ε.Σ.Δ.Δ. είναι ωριαία, ανέρχεται στο ύψος των 2.000 δρχ. 
και καταβάλλεται μετά την εκτέλεση του διδακτικού έργου, 
κατά ενότητα του εκπαιδευτικού προγράμματος. 

3. Η αποζημίωση του διδακτικού προσωπικού του ΙΔΕ 
είναι ωριαία και ανέρχεται για μεν τα προγράμματα του 
Ινστιτούτου στο ύψος των 2.000 δρχ., για δε τα ειδικά 
προγράμματα των Υπουργείων των Ν.Π.Δ.Δ. και των 
ΟΤΑ (25 παρ. 4 όπως αντικαταστάθηκε με το ν. 1586/ 
1986) στο ύψος των 1.000 δρχ. 

Σε κάθε περίπτωση καταβάλλεται μετά την πραγματο¬ 
ποίηση του διδακτικού έργου κατά πρόγραμμα επιμόρφωσης. 

4. Η αποζημίωση του διδακτικού προσωπικού της Ε.Σ. 


Δ.Δ. και του Ι.Δ.Ε. για τις ξένες γλώσσες ανέρχεται στο 
ύψος των 2.000 δρχ. για κάθε ώρα και καταβάλλεται στο 
τέλος κάθε μήνα. 

Η παρούσα ισχύει από 1 Φεβρουάριου 1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1986 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓ . Αθ. ΤΧΟΧΑΤΖΟΠΟΥΛΟΧ ΔΗΜ. ΤΧΟΒΘΛΑΣ 


Αριθ. 124843/36137 (3) 


Αποδοχές Γενικών Γραμματέων Υπουργείων και Νομαρχών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη : 

1) Τις διατάξεις της παρ. 3 του άρθρου 33 του Ν. 1558/ 
1985 «Κυβέρνηση και Κυβερνητικά όργανα» (ΦΕΚ 137/ 
Α/26.7.1985). 

2) Την ανάγκη καθορισμού επί νέας βάσης των πάσης 
φύσης αποδοχών των Γενικών Γραμματέων Υπουργείων 
και των Νομαρχών, αποφασίζουμε : 

1. Καθορίζουμε το μηνιαίο βασικό μισθό των Γενικών 
Γραμματέων των Υπουργείων και των Νομαρχών σε 102.000 
δρχ. από 1.7.1986 και σε 107.000 δρχ. από 1.1.1987. 

2. Στους ανωτέρω καταβάλλονται επίσης : 

α) το σύνολο του χρονοεπιδόματος (ποσοστό 60%). 

β) Η ΑΤΑ από 1.5.1985 και μετά, σύμφωνα με τις 
αριθμ. 9019/295/25.1.82 και 8418/231/25.1.1985 απο¬ 
φάσεις μας. 

γ) οικογενειακό επίδομα σύμφωνα με τις διατάξεις ίου 
άρθρ. 11 του Ν. 1505/84 και 

δ) επιδόματα εορτών και άδειας σύμφωνα με τις διατά¬ 
ξεις του άρθρου 13 του Ν. 1505/84. 

3. Εκτός των ανωτέρω καταβάλλονται: 

α) Στους Γεν. Γραμματείς Υπουργείων (1) Έξοδα 
παράστασης 8.000 δρχ. το μήνα και 

(2) Έξοδα αντί χρήσεως αυτοκινήτου 6.000 δρχ. το 
μήνα. 

β) Στους Νομάρχες: (1) Έξοδα παράστασης 8.000 
δρχ. το μήνα και 

(2) Έξοδα κίνησης 10.000 δρχ. το μήνα. 

4. Όι αποδοχές που καθορίζονται με την απόφαση αυτή 
δεν επηρεάζουν σε καμιά περίπτωση, τις αποδοχές άλλων 
κατηγοριών υπαλλήλων, που υπολογίζονται σε ποσοστό 
επί των αποδοχών των υπαλλήλων α' βαθμού ειδικών θέ¬ 
σεων. Για τις αποδοχές αυτές εξακολουθούν να ισχύουν 
οι διατάξεις που ίσχυαν πριν από την εφαρμογή της παρούσας. 

Η απόφαση αυτή να δημοσιευτεί στην Εφημερίδα της Κω- 
όερνήιεως. 

Αθήνα, 3 Δεκεμβρίου 1986 

Ο ΥΠΟΥΡΓΟΙ 

ΔΗΜΗΤΡΗΧ ΤΧΟΒΟΛΑΧ 

■■■ «- 

Αριθ. 123497/2813 (4) 


Παροχή της εγγύησης του Δημοσίου προς την Εθνική Τρά¬ 
πεζα της Ελλάδος για τη χορήγηση δανείου ποσού δρχ. 
15.000 εκατ. στο Ίδρυμα Κοινών. Ασφαλίσεων (Ι.Κ.Α.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις όμοιες" της Λαρ. 2 του άρθρου 8 του Ν. 1266/ 
1982. 

. 2. Τις πράξεις του Διοικητή της Τράπεζας της Ελλάδος 
αριθ. α) 883/26.11.86 με την οποία εγκρίνεται η δανειο- 


Π.Δ.178/77 

Ν.Δ.178/69 

Αριθ.16-παρ.4 

δότηση του ΙΚΑ μέχρι ποσού δρχ. 63.180 εκατ. και β) 
893/4.12.86 με την οποία εγκρίνεται, μεταξύ των άλλων, 
η συμπληρωματική δανειοδότηση του Ιδρύματος Κοινωνικών 
Ασφαλίσεων (ΙΚΑ.) μέχρι συνολικού ποσού δρχ. 15.900 
εκατ. (ήτοι από δρχ. 63.180 εκατ. σε δρχ. 79.080 εκατ.) για 
κάλυψη ταμιακών αναγκών του έτους 1986. 

3. Το έγγραφο της Εθνικής Τράπεζας της Ελλάδος με 
ημερομηνία 3.12.1986, στο οποίο αναφέρονται οι όροι και οι 
προϋποθέσεις με τις οποίες θα χορηγηθεί τα δάνειο. 

4. Το απόσπασμα Πρακτικού της από 4.12.1986 συνε¬ 
δρίασης του Δ.Σ. του ΙΚΑ κατά την οποία αποφασίσθηκε 
η έγκριση και αποδοχή των όρων χορήγησης του παραπάνω 
δανείου για την αντιμετώπιση άμεσων ταμιακών αναγκών 
του. 

5. Το έγγραφο του Υπουργείου Τγείας, Πρόνοιας και Κοι¬ 
νωνικών Ασφαλίσεων (Γέν." Γραμματεία Κοιν. Ασφαλίσεων) 
αριθ. Φ21/18/3470/5.12.86, με το οποίο εγκρίνεται ο δανει¬ 
σμός του ΙΚΑ μέχρι ποσού δρχ. 15.000 εκατ. από την Εθνι¬ 
κή Τράπεζα της Ελλάδος και ζητείται η εγγύηση του Δημο¬ 
σίου. 

6. Το έγγραφο του ΙΚΑ αριθ. Γ23/399/4.12.86, με το 
οποίο ζητείται η εγγύηση του Δημοσίου για την κάλυψη του 
ανωτέρω δανείου, αποφασίζουμε : 

Παρέχουμε την εγγύηση του Δημοσίου στην Εθνική Τρά¬ 
πεζα της Ελλάδας για δανειοδότηση του Ιδρύματος Κοινω¬ 
νικών Ασφαλίσεων (ΙΚΑ) μέχρι ποσού δρχ. 15.000 εκατ. 

Η χορήγηση και η εξυπηρέτηση του δανείου θα γίνει σύμ¬ 
φωνα με τους όρους που αναφέρονται στις πράξεις του Διοι¬ 
κητή της Τράπεζας της Ελλάδος αριθ. 883/26.11.1986 και 
893/4.12.86 και στη δανειακή σύμβαση που θα υπογραφεί 
μεταξύ της Εθνικής Τράπεζας της Ελλάδος και του ΙΚΑ. 

Με την απόφαση αυτή αναλαμβάνουμε την υποχρέωση σε 
περίπτωση καθυστέρησης εξόφλησης ληξιπρόθεσμης δόσης 
ή μέρους αυτής ενδιαμέσων τόκων ή τόκων υπερημερίας του 
δανείου αυτού, να καταβάλουμε στη δανείστρια Τράπεζα 
μέσα σε 2 μήνες άπό τη λήξη της εκάσιοτε οφειλής τα ποσά 
που προέρχονται από την ανωτέρω αιτία, μετά την προη¬ 
γούμενη βεβαίωση των ποσών αυτών στο οικείο Δημόσιο 
Ταμείο στο λογ/σμό Νο 555 σύμφωνα με τις διατάξεις του 
Π.Δ/τας αριθ. 839/78 (ΦΕΚ 195/78 τ. Α') και τις οδηγίες 
των εγκυκλίων μας αριθ. 98348/2945/8.8.79 και 6465/124/ 
16.1.1980. 

Το Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και 
τις ενστάσεις που απορρέουν από τα άρθρα 853, 858, 862 
και 863 του Αστικού Κώδικα. 

Η Εθνική Τράπεζα της Ελλάδος παρακαλείται να μας στεί¬ 
λει αντίγραφο της σχετικής δανειακής σύμβασης που θα 
υπογράψει με το ΙΚΑ και να μας ενημερώνει για την πορεία 
της εξυπηρέτησης του ανωτέρω δανείου. 

Το ΙΚΑ παρακαλείται να φροντίζει για την εμπρόθεσμη 
εξυπηρέτηση του εν λόγω δανείου εγγράφοντας την ανα- 
γκαιούσα πίστωση στον προϋπολογισμό του, το δε Υπουργείο 
Υγείας, Πρόνοιας και Κοιν. Ασφαλίσεων να εγκρίνει τη σχε¬ 
τική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1986 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


ΑρΛ. Φ. 134/1337 (5) 


Προσαρμογή Κλάδων και θέσεων τακτικού Προσωπικού, 
του Ταμείου Επικ. Ασφάλισης Αρτοποιών με διατάξεις 
του Προσοντολογίου-Κλαδολογίού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 
Έχοντας. υπόψη : 

1. Τις διατάξεις : 

α) Του εδαφίου Β' της παρ. 8 του άρθρου 24 του Ν. 1586/ 


1986 «Βαθμολογική διάρθρωση των θέσεων του Δημοσίου 
Ν.Π.Δ.Δ. και των Ο.Τ.Α. και άλλες διατάξεις» (ΦΕΚ 
37/Α/86). 

β) Τη Δ2α/17/28.1.77 απόφαση (ΦΕΚ 86/Β/77) «περί 
μεταφοράς θέσεων τακτικού Προσωπικού σε κλάδους ΑΤ, 
ΑΡ, ΜΕ και ΣΕ» το Π. Δ/γμα 1089/81 (ΦΕΚ 264/Α/81) 
«περί συστάσεως θέσεων εις τους Κλάδους ΑΤΙ και ΜΕ1», 
τη Φ.134/2909/7.8.80 απόφαση μεταφοράς Οργανικής 
θέσης στο Ταμείο Επικ. Ασφαλίσεως Αρτοποιών. 

2. Τη ΔΙΟΔ/Φ01/23/4205/30.4.86 απόφαση του Υ¬ 
πουργού Προεδρίας της Κυβέρνησης «Καθορισμός Προσό¬ 
ντων διορισμ,ού» (ΦΕΚ 318/Β/9.5.86). 

3. Τη γνώμη του Δ.Σ. του Ταμείου Επικουρικής Ασφά¬ 
λισης Αρτοποιών που διατυπώθηκε στη 17/22.7.86 συνε¬ 
δρίασή του, αποφασίζουμε : 

1. Οι. προβλεπόμενοι Κλάδοι και θέσεις τακτικού προ¬ 
σωπικού του Ταμείου Επικουρικής Ασφαλίσεως Αρτοποιών, 
προσαρμόζονται στις διατάξεις της απόφασης του Υπουργού 
Προεδρίας της Κυβέρνησης «Καθορισμός προσόντων διορι¬ 
σμού (προσοντολόγιο - Κλαδολόγιο)». ως εξής : 

α) Κατηγορία ΠΕ. 

Κλάδος ΠΕ Διοικητικός - Οικονομικός. 

Ο υπάρχων Κλάδος του Ταμείου ΠΕΙ Διοικητικός - 
Λογιστικός μετονομάζεται σε κλάδο ΠΕ Διοικητικό - Οι¬ 
κονομικό και περιλαμβάνει δεκαέξι (16) θέσεις. 

β) Κατηγορία ΤΕ 

Κλάδος ΤΕ Διοικητικός - Λογιστικός, δύο (2) θέσεις 

γ) Κατηγορία ΔΕ 

Κλάδος ΔΕ Διοικητικός - Λογιστικός, δεκατρείς (13) 
θέσεις 

δ) Κατηγορία ΥΕ 

Κλάδος ΥΕ Βοηθητικού Προσωπικού. 

Ο υπάρχων Κλάδος του Ταμείου ΥΕ1 Κλητήρων μετονο¬ 
μάζεται σε κλάδο ΥΕ Βοηθητικού Προσωπικού και περι¬ 
λαμβάνει τέσσερις (4) θέσεις. 

2. Προσόντα διορισμού στον εισαγωγικό βαθμό των 
παραπάνω Κλάδων ορίζονται τα προβλεπόμενα στην από¬ 
φαση ΔΙ0Δ/Φ01 /23/4205/1986 (ΦΕΚ 318/Β/9.5.86) «Κα¬ 
θορισμός Προσόντων διορισμού (Προσοντολόγιο - Κλαδ ο - 
λόγιο). 

Ειδικότερα για τον Κλάδο ΠΕ Διοικητικό - Οικονομικό 
τα προβλεπόμενα' στην παρ. 1 του άρθρου 3 της Παραπάνω 
απόφασης. 

Η προαναφερόμενη απόφαση ισχύει και για τα λοιπά 
θέματα που περιλαμβάνονται σ’ αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με την παρ. 8 του άρθρου 24 του 
Ν. 1586/86. 

Αθήνα, 28 Νοεμβρίου 1986 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΠΝΙΚΠΝ ΑΣΦΑΛΙΣΕΩΝ 

ΑΠ. -Αθ. ΤΣΟΧΑΤΖΟΠΟΥΛΟΣ ΓΙΩΡΓΟΣ ΓΕΝΝΗΜΑΤΑΣ 


Α?ι-». Α3 Τ /Φ.15α/19642 (6) 


Τροποποίηση της Α3γ/Φ.15/3608/18.3.1985 απόφασης του 
Υπουργού Υγείας, Πρόνοιας και Κοιν. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
Έχοντας υπόψη : ■ . . 

. 1. Τις διατάξεις : ■ ■ 

1.1. Του Ν.4169/1961, 

1.2. Του Ν.Δ. 1390/1973, 

1.3. Του Β.Δ. 984/1966 και Ν.Δ. 216/74, 

1.4. Του Κανονισμού Νοσοκομειακής Περίθαλψης Ασφα¬ 
λισμένων του Ο.Γ.Α.. 

. 2. Την Α3γ/Φ.15/3608/18.3.1985 απόφασή μας ' (Φ. 
235/85 τ.Β'). 

3. Τη 206/23.10.86 απόφαση του Δ.Σ. του Ο.Γ.Α. 

4. Το 123276/31.10.86 έγγραφο του Ο.Γ.Α., αποφα¬ 
σίζουμε : 

1. Τροποποιώντας την Α3γ/Φ.15/3608/18.3.1985 από¬ 
φασή μας, αντικαθιστούμε την παρ. 5.3 αυτής ως εξής : 

5.3. Τα ειδικά θεραπευτικά μέσα. Τέτοια νοούνται : 

Οι βηματοδότες καρδιάς, οι βαλβίδες (καρδίας και εγκε¬ 
φάλου), η εξωσωματική λιθοτριψία νεφρού με δονητικά 
κύματα, οι αγγειογραφίες (αρτηριογραφίες, φλεβογραφίες, 
λεμφογραφίες, αορτογραφίες), οι στεφανιογραφίες, τα υλικά 
αγγειογραφιών και στεφανιογραφιών και τα υλικά εγχειρή- 
σεως (καρδιάς, εγκεφάλου κλπ.). 

Για τους βηματοδότες καρδιάς τις βαλβίδες (καρδιάς και 
εγκεφάλου, τα υλικά αγγειογραφιών, στεφανιογραφιών και 
τα υλικά εγχειρήσεως (καρδιάς, εγκεφάλου κλπ.) αποδίδεται 
η αξία προμήθειας αυτών από τα Θεραπευτήρια και εφόσον 
υπερβαίνει για κάθε είδος το ποσό των 400 δρχ. 

Για τις αγγειογραφίες, στεφανιογραφίες και την 
εξωσωματική λιθοτριψία νεφρού με δονητικά κύματα 
αποδίδεται η τιμή που καθορίζεται εκάστοτε από την Α', 
στ ήλη των σχετικών κανονιστικών πράξεων ή η τιμή που 
καθορίζεται προσωρινά με απόφαση του ΚΕ.Σ.Υ. ή.άλλου 
αρμόδιου συλλογικού οργάνου. 

II απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1986 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
• ι 

ΑβΕ$. 908/Η/9726 (7) 


Συγκρότηση διοικητικού τομέα πρωτοβάθμιας και δευτε¬ 
ροβάθμιας εκπαίδευσης και σύσταση θέσης Ειδικού 
Γραμματέκ στο Υπουργείο Εθνικής Παιδείας και Θρη¬ 
σκευμάτων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις της παρ. 1 του άρθρου 28 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/26.7.85 
τ.Α'). 

2. Τις διατάξεις της παρ. 1 του άρθρου 11 του Ν. 1586/86 
«Βαθμολογική διάρθρωση των θέσεων του Δημοσίου ΝΠΔΔ 
και των Ο.Τ.Α. και άλλες διατάξεις» (ΦΕΚ 37/1.4.86 τ.Α'). 

3. Την ανάγκη εναρμόνισης και συντονισμού της λει¬ 
τουργίας συναφών υπηρεσιών του Υπουργείου Εθνικής Παι¬ 
δείας και Θρησκευμάτων, αποφασίζουμε : 

Συγκροτούνται σε ενιαίο διοικητικό τομέα πρωτοβάθμιας 
και δευτεροβάθμιας εκπαίδευσης οι εξής υπηρεσίες του 
Υπουργείου Εθνικής Παιδείας και Θρησκευμάτων : 

Διεύθυνση Σπουδών Πρωτοβάθμιας Εκπαίδευσης 
Διεύθυνση Σπουδών Δευτεροβάθμιας Εκπαίδευσης 
Διεύθυνση Εφαρμογής Προγραμμάτων Σχολών Εκπαί¬ 
δευσης Διδακτικού Προσωπικού. 

Διεύθυνση Φυσικής Αγωγής 
Διεύθυνση Ειδικής Αγωγής 

Διεύθυνση Προσωπικού Πρωτοβάθμιας Εκπαίδευσης 
Διεύθυνση Προσωπικού Δευτεροβάθμιας Εκπαίδευσης 

Διεύθυνση Διοικητικών Υποθέσεων Πρωτοβάθμιας και 
Δευτεροβάθμιας Εκπαίδευσης. 

Διεύθυνση Ιδιωτικής Εκπαίδευσης 
Διεύθυνση Ξένων και Μειονοτικών Σχολείων 


Διεύθυνση Εκπαίδευσης Ελληνοπαίδων Εξωτερικού 
Συνιστάται θέση Ειδικού Γραμματέα με βαθμό Β' της 
Κατηγορίας των ειδικών θέσεων ο" οποίος προΐσταται των 
υπηρεσιών του κατά την προηγουμένη παράγραφο διοικητικού 
τομέα πρωτοβάθμιας και δευτεροβάθμιας εκπαίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. . ■ 

Αθήνα, 8 Δεκεμβρίου 1986 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. ·Αθ. ΤΣΟΧΑΤΖΟΠΟΥΛΟΣ ΔΗ Μ. ΤΣΟΒΟΛΑΣ 

ΕΘΝ. ΠΑΙΔΕΙΑΣ ΚΑΙ «ΡΗΣΚΕΥΜΑΤΩΗ 

ΑΝΤΩΝΗΣ ΤΡΙΤΣΗΣ 


Αρι*. ΔΙΟΙΚ/Α7/ΑΦ/47616 ( 8) 


Σύσταση προσωρινής θέσης Εργατοτεχνικού Προσωπικού 
στο ΥΠΠΟ, με το Ν.1476/84. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Το Π.Δ. 941/77 για τον Οργανισμό του Υπουργείου 
Πολιτισμού. 

2. Το άρθρ ο 5 του Ν.1476/84 για το διορισμό σε μόνιμες 
θέσεις του προσωπικού με σχέση εργασίας ιδιωτικού δι¬ 
καίου του Δημοσίου, των ΝΠΔΔ, των ΟΤΑ και άλλες δια¬ 
τάξεις. 

3. Το Ν.1558/85 «Κυβέρνηση και Κυβερνητικά Όργανα». 

4. Το αριθμ. 110175/14.11.86 έγγραφο του Γενικού 
Λογιστηρίου του Κράτους, αποφασίζουμε : 

Διαπιστώνουμε την αυτοδίκαιη σύσταση στο Υπουργείο 
Πολιτισμού μιας (1) προσωρινής θέσης Εργατοτεχνικού 
Προσωπικού, με σχέση εργασίας ιδιωτικού δικαίου αόρι¬ 
στου χρόνου, σύμφωνα με τις διατάξεις του άρθρου 5 του 
Ν.1476/84, για την κατάταξη σ’ αυτή ενός (1) εργατο¬ 
τεχνίτη που υπηρετεί με σχέση εργασίας ιδιωτικού δικαίου 
ορισμένου χρόνου και έχει τις νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. ' 

Αθήνα, 28 Νοεμβρίου 1986 

Η ΥΠΟΥΡΓΟΣ 

ΑΜΑΛΙΑ . ΜΑΡΙΑ (ΜΕΛΙΝΑ) ΜΕΡΚΟΥΡΗ 


Αρι£. 32777 (9) 

Χρηματοδότηση Δήμου Αθηναίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη : 

1. Τις διατάξεις του άρθρου 28 του Ν. 1262/82 «Για την 
παροχή κινήτρων ενίσχυσης της οικονομικής και Περιφε¬ 
ρειακής ανάπτυξης της Χώρας και τροποποίηση συναφών 
διατάξεων». 

2. Την κοινή απόφαση αριθ. 31062/86 τών -Υπουργών 
Εθνικής Οικονομίας και Εργασίας «Έγκριση διάθεσης ποσού 
από κεφάλαια του ΟΑΕΔ για την εκτέλεση κοινωφελών 
έργων». 

3. Το 100999/10.12.86 έγγραφο τουΌΑΕΔ, με το οποίο 
μας υπέβαλε απόσπασμα πρακτικού της 228/9.12.1986 συνε¬ 
δρίασης του Διοικητικού Συμβουλίου του, κατά την οποία 
αποφασίστηκε η υποβολή πρότασης για τη χορήγηση ποσών, 
εκ μέρους του Οργανισμού σε διάφορους φορείς.με.τη.μορφή 
συνεισφοράς για την εκτέλεση κοινωφελών έργων, αποφα¬ 
σίζουμε ;. 

■ Εγκρίνουμε τη χορήγηση των παρακάτω ποσών από τον 
Οργανισμό Απασχόλησης Εργατικού Δυναμικού (Ο.Α.Ε.Δ.) 
στους εξής φορείς με τη μορφή συνεισφοράς για την εκτέ¬ 
λεση κοινωφελών έργων προς απασχόληση ανέργων : Δήμου 
Αθηναίων το ποσό εξήντα δύο εκατομμυρίων (62.000.000) 
δρχ. για την απασχόληση τετρακοσίων ενενήντα (490) 
ανέργων. 

Η χρηματοδότηση αυτή θα δοθεί στους παραπάνω φο¬ 
ρείς με τους όρους και προϋποθέσεις που ορίζει η κοινή από¬ 
φαση, αριθ. 33097/10.1.1986, των Υπουργών Εθνικής 
Οικονομίας και Εργασίας (ΦΕΚ 34/τ.ΒΊ3.2.1986). 

Η απόφαση αυτή -να δημοσιευθεί στην Εφημερίδα της 
Κυβερνήσεως, σύμφωνα με την παράγραφο 1, εδάφιο γ' του 
Ν. 301/76. 

Αθήνα, 12 Δεκεμβρίου 1986 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

ΚΩΣΤΑΣ ΣΗΜΙΤΗΣ ΚΩΣΤΑΣ ΠΑΠΑΝΑΓΙΩΤΟΥ 


Αρ ι-3. 32766 . (10) 

Χορήγηση έκτακτης οικονομικής ενίσχυσης στους άνεργους 
της επιχείρησης ΕΞΤΡΑΛΟΥΜΙΝ Α.Ε. 

Ο ΥΠΟΥΡΓΌΣ ΕΡΓΑΣΙΑΣ 

Έχοντας υπόψη : 

1. Τις διατάξεις της παρ.3 του άρθρου 17 του Π. Δ/τος 
2961/54 «περί συστάσεως Οργανισμού Απασχολήσεως και 
Ασφαλίσεως Ανεργίας» όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως 
και Διόικήσεως του Οργανισμού Απασχολήσεως Εργατι¬ 
κού Δυναμικού». 

■ 3. Την αριθ. 11651/86 απόφαση του Δ.Σ. του ΟΑΕΔ 
(αριθ. Συνεδρίασης 227/2.12.86) που μας υποβλήθηκε 
με το αριθμ. 100505/4.12.86 έγγραφο του Οργανισμού. 
- 4. Το γεγονός ότι στην προκειμένη περίπτωση συντρέ¬ 
χουν εξαιρετικοί λόγοι, αποφασίζουμε : 

1. Εγκρίνουμε την καταβολή από τον Ο.Α.Ε.Δ. έκτα¬ 
κτης οικονομικής ενίσχυσης από δεκαοκτώ χιλιάδες (18.000) 
δρχ. στον καθένα από τους εργαζόμενους της επιχείρησης 
ΕΞΤΡΑΛΟΥΜΙΝ Α.Ε. που δέν πληρούν τις προϋποθέσεις 
γιά τακτική επιδότηση. 

( · 2. Η αξίωση-της παραπάνω οικονομικής ενίσχυσης παρα¬ 
γράφεται μετά εξήντα (60) ημέρες από την κοινοποίησή της 
απόφασης αυτής στην, αρμόδια για την επιδότηση Υπηρε¬ 
σία. . 

Η απόφαση αυτή, που κοινοποιείται για εκτέλεση να 
δημοσιευθεί στην Εφημερίδα της Κυβερνήσεως* 

Αθήνα, 9 Δεκεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αρι$. 32767 (11) 


Χορήγηση έκτακτης οικονομικής ενίσχυσης στους άνεργους 
της επιχείρησης ΕΤΑΡ Τεχνική Εταιρεία Α.Ε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη : 

,-· 1. Τις διατάξεις της'παρ. 3 του άρθρου 17 του Π. Δ/τος 
2961/54. «περί συστάσεως Οργανισμού Απασχολήσεως 
και Ασφαλίσεως "Ανεργίας» όπως τροποποιήθηκε αργότερα. 

, 2 ν Τις διατάξεις τού Ν. 'Δ/τος 212/69 «περί Οργανώ- 
σεωςέκαΐ'.Δΐόικήσεως; του Οργανισμού Απασχολήσεως Εργα-* 
τικού. Δυναμικού»;; 


3. ’ Την αριθμ. 11652/86 απόφαση του Δ.Σ. του ΟΑΕΔ 
(αριθμ. Συνεδρίασης 227/2.12.86) που μας υποβλήθηκε 
με το αριθ. 100505/4.12.86 έγγραφο του Οργανισμού. 

4. Το γεγονός ότι στην προκειμένη περίπτωση συντρέ¬ 
χουν εξαιρετικοί λόγοι, αποφασίζουμε : 

1. Εγκρίνουμε την καταβολή από τον Ο.Α.Ε.Δ. έκτα¬ 
κτης οικονομικής ενίσχυσης από δεκαοκτώ χιλιάδες (18.000) 
δρχ. στον καθένα από τους εργαζόμενους της επιχείρησης 
ΕΤΑΡ Τεχνική Εταιρεία Α.Ε. που δεν πληρούν τις προ¬ 
ϋποθέσεις για τακτική επιδότηση. 

. 2. Η αξίωση της παραπάνω οικονομικής ενίσχυσης παρα¬ 
γράφεται μετά εξήντα (60.) ημέρες από την κοινοποίηση της 
απόφασης αυτής στην αρμόδια για την επιδότηση Υπηρε¬ 
σία. ·· 

Η απόφαση αυτή, που' κοινοποιείται για εκτέλεση να 
δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


ΑριΦ. 32743 (12) 


Χορήγηση έκτακτης οικονομικής ενίσχυσης στους άνεργους 
της Επιχείρησης ΒΕΣΟ. 

Ο ΥΠΟΥΡΓΌΣ ΕΡΓΑΣΙΑΣ 

Έχοντας υπόψη : 

1. Τις διατάξεις της παρ. 3 του άρθρου 17 του ΓΤ. Δ/τος 
2961/54 «περί συστάσεως Οργανισμού Απασχολήσεως και 
Ασφαλίσεως Ανεργίας» όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώ¬ 
σεως και Διόικήσεως του Οργανισμού Απασχολήσεως Εργα¬ 
τικού Δυναμικού». 

3. Την αριθμ. 11613/86 απόφαση του Δ.Σ. του ΟΑΕΔ 
(αριθ. Συνεδρίασης 227/2.12.86) που μας υποβλήθηκε 
με το αριθ. 100505/4.12.86 έγγραφο του Οργανισμού. 

4. Το γεγονός ότι στην προκειμένη περίπτωση συντρέ¬ 
χουν εξαιρετικοί λόγοι, αποφασίζουμε : 

1. Εγκρίνουμε την καταβολή από τον Ο.Α.Ε.Δ. έκτακτης 
οικονομικής ενίσχυσης από δεκαοκτώ χιλιάδες (18.000) 
δρχ. στον καθένα από τους άνεργους της επιχείρησης ΒΕΣΟ. 

2. Η αξίωση της παραπάνω οικονομικής ενίσχυσης παρα¬ 
γράφεται μετά εξήντα (60) ημέρες από την κοινοποίηση 
της απόφασης αυτής στην αρμόδια για την επιδότηση 
Υπηρεσία. 

Η απόφαση αυτή, που κοινοποιείται για εκτέλεση να 
δημοσιευθεί στην Εφημερίδα της Κυβερνήσεως. 

.Αθήνα, ·8 Δεκεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αρι-3. ΤΙΜ/ΚΠ 3895 (13) 


Έγκριση προσωρινής πρόσληψης προσωπικού στο Θερα¬ 
πευτήριο Χρονιών Παθήσεων Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη : 

-Τις διατάξεις: 1) Του Π.Δ. 544/77 (ΦΕΚ 201/77 
τ.Α') «περί Οργανισμού του: Υπουργείου Υγείας, Πρόνοιας 
και Κοιν. Ασφαλίσεων». 

2) Του Ν. 993/79 (ΦΕΚ 281/79 τ. Α') «περί του επί 

συμβάσει εργασίας ιδιωτικού δικαίου ' προσωπικού του 
Δημοσίου καί, Οργανισμών Τοπικής Αυτοδιοίκησης και των 
λοιπών .νομικών προσώπων Δημοσίου Δικαίου». 

3) Του άρθρου 9 του Ν. 1476/84 (ΦΕΚ 136/84 τ. Α') 
«περί διορισμού σε μόνιμες θέσεις του προσωπικού με σχέ- 
ση εργασίας ιδιωτικού δικαίου του Δημοσίου των Ν.Π.Δ.Δ. 
των Ο.Τ.Α. και άλλες διατάξεις. 

4) Την πράξη της τριμελούς Επιτροπής Υπουργών 
17/20.3.84. 

5) Του ΓΙ.Δ. 3/84 (ΦΕΚ 3/84 τ. Α') «περί μεταβιβά- 
σεως αρμοδιοτήτων στους Νομάρχες σε θέματα κατάστασης 
προσωπικού ιδιωτικού δικαίου». 

6) Του Π.Δ. 107/27.3.84 «περί συγχωνεύσεως του 
Ιδρύματος «Φιλανθρωπικό Ίδρυμα - Γηροκομείο Δράμας» 
με το ΝΓΙΔΔ «Θεραπευτήριο Χρονιών Παθήσεων Δράμας» 
και έγκριση του οργανισμού αυτού». 

7) Τις απρόβλεπτες και επείγουσες ανάγκες του Θ.Χ.Π. 
Δράμας. 

8) Ίο γεγονός ότι οι ανάγκες του Ιδρύματος δεν μπορούν 
να καλυφθούν από το υπάρχον προσωπικό ή με απόσπαση. 

9) Ιο αριθμ. Φ1/591/21.11.86 έγγραφο του Θ.Χ.ΓΙ. 
Δράμας με το οποίο μας διαβιβάζεται το αριθμ. 29/18.11.86 
πρακτικό του Δ.Σ. του Ιδρύματος σχετικά με προσλήψεις 
προσωπικού επιστημονικού, τεχνικού και βοηθητικού 
σύμφωνα με τις διατάξεις του άρθρου 3 του Β' κεφαλαίου 
του Ν. 993/79, αποφασίζουμε : 

Εγκρίνουμε το αριθμ. 29/18.11.86 πρακτικό του Δ.Σ. 
του Θ.Χ.ΙΙ. Δράμας σχετικά με την πρόσληψη : 

Α. Επιστημονικού προσωπικού (θέσεις 4) : 

1) Κουσουροπλή Λίλιαν στη θέση του Ψυχολόγου. 

2) Μαυρομιχάλη-Μαλαμάτου Στεργιανή στη θέση της 
Κοιν. Λειτουργού. 

ο) Γκινη Ευσταθίας στη θέση του Εργοθεραπευτού. 

4) Κιτμιρίδου Ευτυχία στη θέση της Φυσικοθεραπεύ- 
τριας. 

Β. Τεχνικού προσωπικού (θέσεις 3) : 

• ^) Ταχτσιδη Ανέστη στη θέση συντηρητή εγκαταστά¬ 
σεων. 

2) Δικμάνη Βασίλειο στη θέση μαγείρου. 

3) Ακούτα Σοφία στη θέση ράπτριας. 

Γ Βοηθητικού προσωπικού : 

α) θέσεις θαλαμηπόλων (2) : 

1) Μιχαηλίδη Δημοσθένη 

2) Χατζηπαρασκευά Παναγιώτη 
β) θέσεις Τραπεζοκόμων (2) : 

1) Διμάκη Ελισσάβετ 

2) Πηλιγκού Στεργιανή 

γ) θέση σιδερώτριας (1) : 

Μπουρλίβα Γεσθημανή. 
δ) Θέση πλύντριας (1) : 

Λαμπριανίδου Παρασκευή 
ε) Θέση καθαρίστριας (1) : 

Παπαδοπούλου Αγγελική, σύμφωνα με τις διατάξεις 
του άρθρου 3 του Β' κεφαλαίου του Ν. 993/1979 (ΦΕΚ 
281/79 τ. Α') και για χρονικό διάστημα όχι πέραν του 
8μήνου σύμφωνα με το άρθρο 9 του Ν. 1476/84 (ΦΕΚ 
136/84 τ. Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 25 Νοεμβρίου 1986 

Ο Νομάρχης 
ΕΥΑΓΓ. ΡΟΓΚΑΚΟΣ 

Αρι-δ. ιΕΐΜ. 3599 (14) 


Εκθεση εκτιμήσεως περιουσιακών στοιχείων της Ε.Π.Ε. 

ΜΥΛΟΙ ΜΕΓΙΣΤΗΣ. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη : 

1. 1 ις διατάξεις του άρθρου 1 εδ. 1 του Π.Δ/τος της 16.1. 
1930 «περί Δελτίου Ανωνύμου Εταιρειών» και το άρθρο 9 


παράγρ. 6 του Β.Δ. 174/1963 «περί κωδικοποιήσεως των 
διατάξεων του Ν. 2190/1920 εις ενιαίον κείμενον», το άρθρο 1 
του Ν.Δ. 532/70 σε συνδυασμό με τις διατάξεις του Β.Δ. 
708/70 και 191/1972. 

2. Την έκθεση της Επιτροπής Εκτιμήσεως του άρθρου 9 
του Κ.Ν. 2190/1920, αποφασίζουμε : 

Εγκρίνουμε τη δημοσίευση της πιο πάνω εκθέσεως στο 
Τεύχος Β' της Εφημερίδος της Κυβερνήσεως. 

Ρόδος, 4 Δεκεμβρίου 1986 

Με εντολή Νομάρχη 
Ο Διευθυντής 
ΑΝΔΡΕΑΣ ΚΤΤΣΟΣ 


ΕΚΘΕΣΗ 

Εκτιμήσεως ενός ακινήτου ιδιοκτησίας Δήμου Μεγίστης 
Νομού Δωδεκανήσου στη θέση «ΑΓΙΟΣ ΣΤΕΦΑΝΟΣ» 
νήσου Μεγίστης που εισφέρεται για την ηύξηση του Εται¬ 
ρικού Κεφαλαίου της Εταιρείας Περιορισμένης Ευθύνης 
(ΕΠΕ) με την επωνυμία : Ξενοδοχειακαί Τουριστικά! 
Επιχειρήσεις «ΜΥΛΟΙ ΜΕΓΙΣΤΗΣ ΕΠΕ». 

Ρόδος, 3 Δεκεμβρίου 1986 
ΠΡΟΣ 

Τη Δ/νση Εμπορίου 
Νομαρχίας Δωδεκανήσου 
Τμήμα Β' 

Ενταύθα 

Σε εκτέλεση της ΕΜ : 3586/1.12.1986 αποφάσεως Δ/σεως 
Εμπορίου Νομαρχίας Δωδ/σου οι υπογραφόμενοι : 

1. Ανδρέας Κίτσος Δ/ντής Δ/νσεως Εμπορίου Ν. Δωδε¬ 
κανήσου. 

2. Ιωάννης Παπαϊωάννου Τμηματάρχης Δ/νσεως Εμπο¬ 
ρίου Νομαρχίας Δωδεκανήσου. 

3. Ευάγγελος Κασσαβέτης Εκπρόσωπος ΕΒΕΔ (Ρόδου). 

4. Ευάγγελος Τζιαβός Εκπρόσωπος Ενδιαφερομένων που 
οριστήκαμε μέλη της Εκτιμητικής Επιτροπής του άρθρου 9 
Ν. 2190/1920 «περί Ανωνύμων Εταιρειών» αριθ. τριπλ. 
αποδ. Δημ. Ταμείου Ρόδου Νο 6419811/2.12.86 για την 
εξακρίβωση της αξίας ενός ακινήτου ιδιοκτησίας Δήμου 
Μεγίστης στην περιοχή «Άγιος Στέφανος» προκειμένου 
η αξία αυτού να αποτελέσει Εισφορά σε Είδος για την αύξη¬ 
ση του εταιρικού κεφαλαίου της Εταιρείας Περιωρισμένης 
Ευθύνης με την επωνυμία «Ξενοδοχειακαί Τουριστικά! Επι¬ 
χειρήσεις ΜΥΛΟΙ ΜΕΓΙΣΤΗΣ Ε.Π.Ε.» στην οποία 
μετέχει ο Δήμος Μεγίστης με ποσοστό 25 % (Φ.Ε.Κ. ιδρύ- 
σεως 97/14.1.85 και τροποποιήσεως 1486/19.5.86). Παρα¬ 
θέτουμε το πόρισμα της έρευνας που κάναμε ως κατωτέρω. 

Α. ΟΙΚΟΠΕΔΟ 

Πρόκειται περί οικοπεδικής εκτάσεως άνευ κτηματολο- 
γικών στοιχείων συνολικού εμβαδού 10.175 τετραγωνικών 
μέτρων στην τοποθεσία «Αγιος Στέφανος» του Δήμου Μεγί¬ 
στης που εμφανίζεται με στοιχεία 0-Α-Π-Σ3-Σ2-Σ1-Σ- 
Τ-Β8-Β7-Β6-Β5-Β4-Β3-Β2-Β1-Β-Γ-Δ-Ε-Ζ-Η-Θ-Ι- 
Κ-Λ-Μ-Ν-0 στο υπό κλίμακα 1 : 200 συνταχθέν στις 

5.7.86 από τον Πολιτικό Μηχανικό Σπύρο Μωραΐτη Τοπο¬ 
γραφικό διάγραμμα. 

Το ακίνητο παραχωρήθηκε δωρεά κατά πλήρη κυριότητα 
στο Δήμο Μεγίστης (Καστελλόριζου) με τη Δ.Κ. 4171/ 

28.11.86 απόφαση Νομάρχου Δωδεκανήσου και με σκοπό 
τη χρησιμοποίηση του ως συμμετοχή στο εταιρικό κεφάλαιο 
της Ε.Π.Ε. με την επωνυμία : «Ξενοδοχειακαί και Τουρι¬ 
στικά! Επιχειρήσεις ΜΥΛΟΙ ΜΕΓΙΣΤΗΣ Ε.Π.Ε.» στην 
οποία μετέχει ο Δήμος σε ποσοστό 25 %. 

Από τη συνολική έκταση των 16175 τ.μ. του ακινήτου η 
Επιτροπή προχωρεί σε Εκτίμηση των 4.104,34 τ.μ. σύμ¬ 
φωνα με την αίτηση της Ξ.Τ.Ε. ΜΥΛΟΙ ΜΕΓΙΣΤΗΣ 
ΕΠΕ (αριθ. Πρ. 3586/2.12.86) και αφού έλαβε υπόψη τη 
θέση του οικοπέδου το σκοπό του θα εξυπηρετήσει (Ξενο¬ 
δοχειακές Εγκαταστάσεις Προϋπολογισμού 200 περίπου 

εκατομμυρίων δρχ.) τις συγκριτικές τιμές πώλήσεως ακι¬ 
νήτων της περιοχής αποτιμά την αξία αυτού σε 401,25 δρχ. 
το μέτρο και συνολικά 

μ 2 4.104,34 X 401,25 = 1.646.866 
Το τμήμα των 6.070,66 τ.μ. που δεν εισφέρεται και κατά 
συνέπεια δεν εκτιμάται θα προσδιοριστεί τοπογραφικά με 
απόφαση του Δημοτικού Συμβουλίου Δήμου Μεγίστης και 
θα αποτελέσει ανεξάρτητο Κτηματολογική μερίδα. 

ΣΥΜΠΕΡΑΣΜΑ 

Από την έρευνα που κάναμε διαπιστώσαμε ότι η αξία του 
ακινήτου στην περιοχή «ΑΓΙΟΣ ΣΤΕΦΑΝΟΣ» Δήμου 
Μεγίστης ιδιοκτησίας του Δήμου εκτάσεως 4.104,34 τ.μ. 
ανέρχεται στο ποσό του ενός εκατομμυρίου εξακοσίων σα¬ 
ράντα έξι χιλιάδων οκτακόσιων εξήντα έξι δρχ. (1.646.866). 
ΣΗΜΕΙΩΣΗ 

Ο προσδιορισμός της αξίας του ακινήτου (άρθρο 9 Ν. 
2190/1920) αποσκοπεί στην εισφορά του (ως είδος) για την 
αύξηση του εταιρικού κεφαλαίου της Εταιρείας Περιωρισμέ- 
νης Ευθύνης με την επωνυμία Ξενοδοχειακαί και Τουριστικαί 
Επιχειρήσεις «ΜΥΛΟΙ ΜΕΓΙΣΤΗΣ Ε.ΙΊ.Ε.» στην οποία 
μετέχει ο Δήμος σε ποσοστό 25 % του εταιρικού κεφαλαίου. 

Η Επιτροπή 

ΑΝΔΡίΕΙΑΣ ΚΙΤΣΟΣ, ΙΩΑΝΝΗΣ ΠΑΠΑΤΏΑΝΝΟΥ, 
ΕΥΑΓΓΕΛΟΣ ΚΑΣΣΑΒΕ,ΤΒΣ, ΕΥΑΓΓΕΛΟΣ ΤΖΙΑ- 
ΒΟΣ. 


Αρι&. 17029 (19) 


Κατάρτιση Οργανισμού Εσωτερικής Υπηρεσίας του ΚΑΠΗ 
Ερμούπολης. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη : 

1. Τις διατάξεις του άρθρου 12 του Ν. 1188/81 «περί 
κυρώσεως του κώδικα περί καταστάσεως προσωπικού ΟΤΑ 
σε συνδυασμό με τις όμοιες του άρθρου 68 παρ. 2 και 3 
του Ν.. 1416/84. 

2. Τις διατάξεις των άρθροιν 171, 175 και 176 του 
Π.Δ. 76/85. 

3. Τη 12/1986 απόφαση του Διοικητικού Συμβουλίου 
του ΚΑΠΗ Δήμου Ερμούπολης ως και τη σύμφωνη γνώμη 
του Δημοτικού Συμβουλίου Ερμούπολης, που διατυπώθηκε 
στη 226/1986 απόφασή του. 

4. Την 29/1986 σύμφωνη γνωμοδότηση του Υπηρεσια¬ 
κού Συμβουλίου του άρθρου 5 του Ν. 1188/81, αποφασί¬ 
ζουμε : 

Εγκρίνουμε τη 12/1986 απόφαση του Διοικητικού Συμ¬ 
βουλίου του ΚΑΠΗ Δήμου Ερμούπολης, με την οποία 
καταρτίζεται ο Οργανισμός Εσωτερικής υπηρεσίας αυτού, 
ως ακολούθως: 

Άρθρο 1. 

Την υπηρεσία του ΚΑΠΗ αποτελούν : 

1. Η Διοικητική Υπηρεσία. 

2. Η Υγειονομική Υπηρεσία. 

Άρθρο 2. 

Θέσεις Προσωπικού 

Α. Διοικητικό Προσωπικό : 

Κλάδος ΤΕ8 Κοινωνικών Λειτουργών : 

Μία (1) θέση Κοινωνικής Λειτουργού με βαθμούς Γ'-Α'. 
Β. Υγειονομικό Προσωπικό : 

1. Κλάδος ΤΕ6 Επισκεπτριών αδελφών : 

Γ. Κλάδος ΤΕ6 Επεσκεπτριο'>ν αδελφών : 

Μία (1) θέση επισκέπτριας αδελφής με βαθμούς Γ'-Α'. 
2. Κλάδος ΤΕ10 Φυσικοθεραπευτών : 

Μία (1) θέση φυσικοθεραπευτού με βαθμούς Γ'-Α'. 

Άρθρο 3. 

Διορισμός και Προσόντα προσωπικού. 

Ο διορισμός, τα καθήκοντα, οι περιορισμοί, ο χρόνος 


εργασίας η αστική ευθύνη, τα δικαιώματα, οι άδειες, οι 
μεταβολές, οι υπηρεσιακές καταστάσεις, το προβάδισμα, 
οι ηθικές αμοιβές, το πε.ιθαρχικά αδικήματα, οι ποινές, 
η λύση της υπαλληλικής σχέσης, η ιατροφαρμακευτική και 
νοσοκομειακή περίθαλψη, τα έξοδα κηδείας, των υπαλλήλων 
που προβλέπονται από τον Οργανισμό αυτό, ρυθμίζονται 
από τις διατάξεις του Ν.'1188/81, και των διαταγμάτων 
που εκδίδονται σε εκτέλεση του Νόμου. αυτού. 

Άρθρο 4. ' ' ' 

Αρμοδιότητες και καθήκοντα προσωπικού. 

Οι αρμοδιότητες και τα καθήκοντα του προσωπικού για 
το οποίο συνιστώνται οι παραπάνω θέσεις είναι οι εξής : 

1. Της Κοινωνικής Λειτουργού : 

α) Συνεργάζεται με τα μέλη, με σκοπό να συμβάλλει 
στην αντιμετώπιση τυχόν ψυχολογικών ατομικών ή οικο¬ 
γενειακών προβλημάτων, σεβόμενη την προσωπικότητα, 
την αξιοπρέπεια και τα δικαιώματα κάθε μέλους. 

β) Συνεργάζεται με το υπόλοιπο προσωπικό του Κ.Α.Π.Η 
και έχει τη διοικητική ευθύνη της εύρυθμης λειτουργίας 
των υπηρεσιών του κέντρου δηλαδή του ιατρείου, φυσικό- 
θεραπευτηρίου και των άλλων ειδικοτήτων που αποσκοπούν 
στην καλύτερη εξυπηρέτηση των μελών. 

γ) Συνεργάζεται με τη Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίηση 
των εθελοντών καθώς και την παρακολούθηση της πρακτι¬ 
κής άσκησης των σπουδαστών των σχολών Κοινωνικής 
εργασίας και άλλων σπουδαστών παραΐατρικών επαγγελ¬ 
μάτων που τυχόν θα εκπαιδεύονται στο κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και του Δήμου που λειτουργεί 
το Κ.Α.Π.Η., με σκοπό τη διαφώτιση και τη συμμετοχή 
τους στο πρόγραμμα. 

ε) Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις, ψυχαγωγικές, μορφωτικές, 
κ.λπ. του κέντρου, στα πλαίσια της καλής συνεργασίας 
με τους δημότες ή ιδιώτες εθελοντές, εφόσον υπάρχουν, 
και τα μέλη και γενικά αντιμετωπίζει κάθε έκτακτο θέμα 
που αφορά τη λειτουργία του κέντρου. 

2. Της επισκέπτριας αδελφής : 

α) Βοηθά το γιατρό τις ημέρες και ώρες που λειτουργεί 
το ιατρείο. 

β) Μαζί με το γιατρό έχει την ευθύνη για τη διαφύλαξη 
και διαχείριση του φαρμακευτικού και υγειονομικού υλικού 
του κέντρου. 

γ) Επισκέπτεται με εντολή του γιατρού τα μέλη στο 
σπίτι τους και παρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειά¬ 
ζονται οδηγίες και παρέχει πληροφορίες σχετικές με θέ¬ 
ματα ατομικής και δημόσιας υγείας. 

ε) Γενικά επιλαμβάνεται με κάθε θέμα υγείας που αφορά· 
τα μέλη και τις οικογένειές τους. 

3. Του φυσικοθεραπευτού : 

Στο Φυσικοθεραπευτήριο του κέντρου, προ'ισταται ο 
φυσικοθεραπευτής ο οποίος ύστερα από γραπτή εντολή του 
γιατρού, εφαρμόζει φυσικοθεραπευτική αγωγή στα μέλη 
του κέντρου που έχουν ανάγκη από αυτήν. 

Η φυσικοθεραπευτική αγωγή μπορεί να γίνει και στο 
σπίτι των μελών σε έκτακτες και ειδικές περιπτώσεις, για 
να καλυφθούν ανάγκες που θα κρίνει ο γιατρός. 

Άρθρο 5. 

Το Κέντρο Ανοικτής Προστασίας Ηλικιωμένων (Κ.Α. 
Π.Η.) του Δήμου, μπορεί να χρησιμοποιηθεί ως κέντρο 
άσκησης σπουδαστών Κοινωνικής εργασίας και άλλων παρα- 
ιατρικών επαγγελμάτων. 

Ανάμεσα στις δραστηριότητες του κέντρου είναι και η 
κινητοποίηση, εκπαίδευση και χρησιμοποίηση εθελοντικού 
προσωπικού σε όλα τα προγράμματα που θα παρέχονται 



5288 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κατά προτίμηση από το Δήμο και την περιοχή που λειτουρ¬ 
γεί το Κέντρο.. 

Ερμούπολη, 27 Νοεμβρίου 1986 

Η. Νομαρχούσα Διευθυντής 
ΕΥΑΓΓΕΛΙΑ ΡΗΓΟΥ 



Αριΰ. 106177/4614 (16) 

Αυτοδίκαιη σύσταση κατά ειδικότητα προσωπικού του Δήμου 

Πειραιά. 

Ο ΔΗΜΑΡΧΟΣ ΠΕΙΡΑΙΑ 

Έχοντας υπόψη : 

1. Τη διάταξη του άρθρου 5 παρ. 2 και 3 του Ν. 1476/84. 

2. Την 106175/86 απόφασή μας περί κατάταξης προσω¬ 
πικού με σχέση εργασίας Ιδιωτ. Δικαίου σε προσωρινές θέ¬ 
σεις αορίστου χρόνου, διαπιστώνουμε την αυτοδίκαιη σύ¬ 
σταση κατά ειδικότητα του προσωπικού αυτού ως εξής : 


Ειδικότητα Θέσεις. 

Εργάτες Καθαριότητας 6 

Εργάτες Κήπων και Δενδρ/χιών 9 

Εργάτες Αρχιτεκτονικού 3 

Εργάτες - φύλακες Δη μ. Νεκροταφείου 3 

Καθαρίστρια 1 

Χειριστές Οδοπ. μηχανημάτων 3 

Εργάτης Σταθμού Δημ. Αυτ/των 1 


(Αρ. Νομαρχίας Πειραιά 34543/9.12.86) 

Πειραιάς, 3 Δεκεμβρίου 1986 
Ο Δήμαρχος 

ΓΙΑΝΝΗΣ ΠΑΠΑΣΠΥΡΟΥ 
Α ρρ». ν/Β2/Φ 1·8α/8855 (17) - 

Έγκριση προσωρινής πρόσληψης προσωπικού στο Γενικό 
Νοσοκομείο Γιαννιτσών. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη : 

• 1. Το Ν. 3200/85 «περί Δ/κής αποκεντρώσεως» όπως 
τροποποιήθηκε. 

2. Το Ν. 993/79 κεφ. Β'. 

5. Το υπ’ αριθ. Δ2γ/30721/21.10.86 έγγραφο του Υπουργ. 
Υγείας, Πρόνοιας - Κοιν. Ασφαλίσεων «περί εγκρίσεως προ¬ 
σωρινής πρόσληψης - Σύσταση θέσεων - προσωπικού κατά 
παρέκκλιση. 

4. Το υπ’ αριθ. 36/17.11.86 απόσπασμα πρακτικού Συνε¬ 
δρίασης του Δ/κού Σ/λίου του Γεν. Νοσ/μείου Γιαννιτσών. 

5. Το γεγονός ότι υπάρχει πίστωσις στον Προϋπολογισμό 
του Ιδρύματος έτους 1986, αποφασίζουμε : 

Εγκρίνουμε το υπ’ αριθ. 36/17.11.86 απόσπασμα πρα¬ 
κτικού Συνεδρίασης του Δ/κού Συμβουλίου του Γενικού 
Νοσ/μείου Γιαννιτσών σύμφωνα με το οποίο ζητείται η 
σύσταση 1) δύο θέσεων καθαριστριών Υ.Ε. και 2) 2 θέσεων 
πλυντριών οργάνων Υ.Ε. για τη λειτουργία του Σταθμού 
Αιμοδοσίας και του 2ου Ακτινολογικού Εργαστηρίου, σύμ¬ 
φωνα με τις διατάξεις του Κεφ. Β' του Ν. 993/79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 24 Νοεμβρίου 1986 

Ο Νομάρχης 
ΝΙΚ. ΜΑΚΡΑΚΗΣ 


Αρι$. 013/1 (48) 

Συγκρότηση Επιτροπής Καθορισμού Ιατρικοιν Αμοιβών της 
Διοίκησης του Ι.Κ.Α. 

Ο ΔΙΟΙΚΗΤΗΣ ΤΟΥ Ι.Κ.Α. 

Έχοντας υπόψη : 

1. Τις διατάξεις των Ν.Δ. 2698/53 και 3710/57 σε συν¬ 
δυασμό με τις διατάξεις, του Κανονισμού «περί τακτικών 
και εκτάκτων Επιτροπών ΙΚΑ». 

.2. Τις διατάξεις του άρθρου 10 του Κανονισμού Ασθέ¬ 
νειας. 

3. Το από 11/15.7.57 Β.Δ. 

4. Τις 69384/4000/67 και 63273/3104/30.6.78 κοινές 
Υπουργικές αποφάσεις. 

5. Την 918/9.6.82 κοινή απόφαση των Υπουργών Προε¬ 
δρίας Κυβερνήσεο^ς και Κοινωνικών Υπηρεσιών. 

6. Το 51/25.11.85 Υπηρ. Σημείωμα της Δ/νσης Υγειο¬ 
νομικών Υπηρεσιούν, αποφασίζουμε : 

Συγκροτούμε στη Διοίκηση του Ι.Κ.Α. Επιτροπή Κα¬ 
θορισμού Ιατρικών Αμοιβών για το χρονικό διάστημά 
1.1.87 - 30.6.87. 

Την Επιτροπή αυτή αποτελούν οι παρακάτω : 

ΤΑΚΤΙΚΑ ΜΕΛΗ : 

1. Μουζουράκης Γιάννης, Ελεγκτής γιατρός Ορθοπεδι¬ 
κός, Δ/ντής Υγειον. Υπηρεσιών, Πρόεδρος. 

2. Ζάχος Αθανάσιος, Ελεγκτής γιατρός. Παθολόγος, μέ¬ 
λος. 

3. α) Πετρουλάς Βασίλης, Ελεγκτής, γιατρός Παθο¬ 
λόγος, μέλος. 

β) Πουλόπουλος Θεόδωρος, Ελεγκτής γιατρός χειρουρ¬ 
γός, μέλος. 

γ) Τόγιας Γιάννης, Γιατρός νευρολόγος, Δ/ντής Δ/νσης 
Υγιεινής και Πρόνοιας, μέλος. 

ΑΝΑΠΛΗΡΩΜΑΤΙΚΑ ΜΕΛΗ (αντίστοιχα) : 

1. Δορκοφύκης Νικόλαος, Ελεγκτής γιατρός Χειρούργος 
Δ/ντής Δ/νσης Νοσοκ. Περίθαλψης. 

2. Στεργίου Γιώργος, Δ/ντής -. γιατρός Παθολόγος. 

3. α) Σίνης Παντελής, Ελεγκτής γιατρός καρδιο¬ 
λόγος - Δ/ντής Καρδιολογικής Κλινικής 1ου Θερ/ρίου. 

β) Τσίκητης Χρήστος, Θεραπευτής γιατρός 
χειρούργος Υποκ/τος ΙΚΑ Παγκρατίου. 

γ) Δημητροπούλου Βελούδω, Θεραπευτής γιατρός-νευρυ- 
λόγος Υποκ/τος Συντάξεων. 

Οι στο στοιχείο 3) Ελεγκτές γιατροί θα μετέχουν στην 
Επιτροπή ανάλογα με την περίπτωση. 

Εισηγήτρια της Επιτροπής ορίζουμε την υπάλληλο του 
Ιδρύματος - Δ/νση Νοσ/κής Περίθαλψης - Παυλίδου Δή¬ 
μητρα βαθμού 5ου ΑΤΙ, με αναπληρωματικό τον Παύλο 
Μωσαΐδη υπάλληλο της ίδιας Δ/νσης με βαθμό 5ο ΜΕ1. 

Γραμματέα της Επιτροπής ορίζουμε την υπάλληλο της 
Δ/νσης Νοσ/κής ΓΙερ/ψης Στάγια Ελένη και αναπληρωμα¬ 
τική την υπάλληλο με σύμβαση της ίδιας Δ/νσης Ζαχαράκη 
Καλλιρρόη. 

Ο αριθμός των συνεδριάσεων της Επιτροπής ορίζεται 
μέχρι έξι (6) κάθε μήνα μέσα στις εργάσιμες ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1986 

0 Διοικητής 
Θ. ΚΑΤΣΑΝΕΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


